wickkiey/tamil-wikipedia-chunked huggingface dataset:
# கட்டக்கயம் செரியன் மாப்பிள்ளை

## சுயசரிதை

இவர் 1859 பிப்ரவரி 24, அன்று தென்னிந்திய மாநிலமான கேரளாவின் கோட்டயம் மாவட்டத்தில் உள்ள பாளா என்ற இடத்தில் ஒரு கிறித்துவக் குடும்பத்தில் உலகண்ணன், சிசிலி ஆகியோருக்கு பிறந்தார். இவர் ஞாவக்குட்டு தாமோதரன் கர்த்தா என்பவரிடம் சமசுகிருதத்தைக் கற்றார். அந்த சமய்த்தில் இவர் ஏற்கனவே கவிதைகள் எழுதத் தொடங்கினார். இவரது ஆரம்பக் கவிதைகள் 1887 ஆம் ஆண்டில் நசுரானி தீபிகா என்ற இதழில் வெளியிடப்பட்டன. தினசரி நிறுவனர் கண்டத்தில் வர்கீசு மாப்பிள்ளையின் ஊக்குவிப்பால் 1980-ஆம் ஆண்டில் மலையாள மனோரமாவில் ஒரு கவிதை கட்டுரையைத் தொடங்கினார். பின்னர், இவர் பல கவிதைகளையும் நாடகங்களையும் எழுதினார். அவற்றில் மிகவும் அறியப்பட்ட "சிறீ இயேசு விஜயம்", என்பதில் விவிலியத்தில் 24 கான்டோக்களில் ஒரு மகாகாவ்யம், ஆதியாகமம் புத்தகத்திலிருந்து புதிய ஏற்பாடு வரை விவரிக்கிறார். இது ஒரு கிறிஸ்தவ எழுத்தாளரின் முதல் மலையாள மொழி காவியமாகும்.  
இவர் தொழில் ரீதியாக ஒரு இரப்பர் விவசாயியாவார். கேரளாவின் ஆரம்பகால இரப்பர் தொழிற்சாலைகளில் ஒன்றான மீனச்சில் இரப்பர் தொழிற்சாலை என்ற பெயரில் இணைந்து நிறுவினார். ஜே. தாமஸ் காயலககோம் 1913 இல் விஞ்ஞானாணா ரத்னாகரத்தை நிறுவியபோது, இவர் அதன் நிறுவனர் ஆசிரியராகப் பணியாற்றினார். கடகச்சிற வீட்டைச் சேர்ந்த மரியம்மாவை மணந்த இவர் 1936 ஆம் ஆண்டு நவம்பர் 29 ஆம் தேதி 77 வயதில் இறந்தார்
# கொடுங்கல்லூர் குஞ்சிக்குட்டன் தம்புரான்

**கொடுங்கல்லூர் குஞ்சிக்குட்டன் தம்புரான் (Kodungallur Kunjikkuttan Thampuran)** (1868 - 1914) இவர் இந்தியாவின் கேரளாவில் வாழ்ந்த ஓர் மலையாளக் கவிஞரும், சமசுகிருத அறிஞருமாவார். இவரது பிறப்பு பெயர் இராம வர்மன் என்பதாகும். 874 நாட்களுக்குள் முழு மகாபாரதத்தையும் தனது கையாலேயே, வார்த்தைக்கு வார்த்தை மொழிபெயர்த்ததின் மூலம் இவர் பிரபலமானவர். இவர் பொதுவாக **கேரள வியாசர்** அறியப்படுகிறார்.
# கொடுங்கல்லூர் குஞ்சிக்குட்டன் தம்புரான்

## பிறப்பு

1868 செப்டம்பர் 18 இல் (மலையாள சகாப்தம் 1040 கன்னி 4) இவரது தந்தை வெண்மணி அச்சன் நம்பூதிரிப்பாடு, தாய் குஞ்சிப்பிள்ளை தம்புராட்டி ஆவர். இவரது குழந்தை பருவத்தில் இவர் "குஞ்சிக்குட்டன்" என்ற புனைப்பெயரால் அறியப்பட்டார்.
# கொடுங்கல்லூர் குஞ்சிக்குட்டன் தம்புரான்

## வாழ்க்கை

இவரது குடும்ப ஆசிரியர் வளப்பில் உண்ணி ஆசான் இவரது முதல் ஆசிரியராக இருந்தார். பின்னர் மூணாம்கூர் கோதவர்மா தம்புரானின் கீழ் படித்தார். வித்வான் குஞ்ஞிராம வர்மன் தம்புரானிடமிருந்து தர்க்க சாத்திரத்தையும், வல்லிய கொச்சுண்ணி தம்புரானிடமிருந்து சோதிடத்தையும் கற்றுக்கொண்டார். இவர் கொல்லம் ஆண்டு 1047 இல் கவிதை எழுதத் தொடங்கினார். 16 வயதில், முழுநேரக் சமசுகிருதக் கவிஞரானார். வெண்மணி அச்சன், வெண்மணி மகனின் செல்வாக்கின் கீழ் மலையாளத்தில் கவிதை எழுதத் திரும்பினார். இவர் தனது 21 வயதில் கொடுங்கல்லூர் கோயிபள்ளி பப்பியம்மாவை மணந்தார். கொல்லம் ஆண்டு 1062 இல், இவரது 22 வயதில், "கவிபாரதம்" என்ற முதல் நூல் வெளியிடப்பட்டது. தனது 39 வயதில், பப்பியம்மா இறந்தபோது, இவர் திருச்சூர் கிழக்கே சிறம்பில் குட்டிப்பாரு அம்மாவை இரண்டாவதாக மணந்தார். பின்னர் இவர் கோழிக்கோடு நாட்டுக் குடும்பத்தைச் சேர்ந்த சிறீதேவி தம்புராட்டியை மணந்தார். 1914 சனவரி 22 இல் தனது 48 வயதில், இவர் இறந்தார்.
# கொடுங்கல்லூர் குஞ்சிக்குட்டன் தம்புரான்

## இலக்கிய இயக்கங்கள்

குஞ்சிக்குட்டன் தம்புரான் மலையாளத்தில் இரண்டு இலக்கிய இயக்கங்களைத் தொடங்கினார்: **பச்ச மலையாளம்** (தூய மலையாளம்), புராண இதிகாச விவர்த்தனம் (இதிகாசங்கள், புராணங்களின் மொழிபெயர்ப்பு).
# கொடுங்கல்லூர் குஞ்சிக்குட்டன் தம்புரான்

## இலக்கிய இயக்கங்கள்

### பச்ச மலையாள இயக்கம்

குஞ்சிக்குட்டன் தம்புரானுக்கு ஏராளமான அறிவார்ந்த நண்பர்கள் இருந்தனர். அவர்களின் சந்திப்பு "கவி சம்மேளனம்" என்பதும் பிரபலமானது. சமசுகிருதத்தின் அதிகப்படியான செல்வாக்கைத் தவிர்த்து, தூய மலையாளத்தில் கவிதைகள் எழுதத் தொடங்கினர். இந்த இயக்கம் "பச்ச மலையாளம்" இயக்கம் என்று அறியப்பட்டது.
# கொடுங்கல்லூர் குஞ்சிக்குட்டன் தம்புரான்

## இலக்கிய இயக்கங்கள்

### மொழிபெயர்ப்புகள்

இந்தியாவின் பழைய வசனங்களை சேகரித்து ஆய்வு செய்தார். இவர் முழு மகாபாரதத்தையும் 874 நாட்களுக்குள் மொழிபெயர்த்துள்ளார். 1068 ஆம் ஆண்டு மலையாள சகாப்தத்தில், சிபி அச்சுத மேனனின் தலைமையில், மகாபாரதத்தை கிளிப்பாட்டு என்று மொழிபெயர்க்க முயற்சி மேற்கொள்ளப்பட்டது. கொல்லம் ஆண்டு 1068 கன்னி 17 இன் மலையாள மனோரமா நாளிதழில் இதன் விளம்பரம் தோன்றியது. ஐந்தாண்டுகளில் மொழிபெயர்ப்பை முடிக்க திட்டம் இருந்தது. குஞ்ஞிகுட்டன் தம்புரான் எந்தப் பகுதியை ஒதுக்கினாலும், இவர் அதை உடனே முடித்ததாகக் கூறப்படுகிறது. ஆனால் இதன் கையெழுத்துப் பிரதி கிடைக்கவில்லை.
# பென்சோதயோபீன்

**பென்சோதயோபீன்** *(Benzothiophene)* என்பது C<sub>8</sub>H<sub>6</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக்கு சேர்மமான இதன் மணம் நாப்தலீன் உருண்டைகளின் மணத்தை ஒத்ததாக இருக்கும். இயற்கையாகவே நிலக்கரி தார் போன்ற பெட்ரோலியம் தொடர்பான படிவுகளில் ஓர் அங்கமாக தோன்றுகிறது. பென்சோதயோபீன் சேர்மம் வீட்டு உபயோகத்திற்கு பென்சோ[பி]தயோபீனுடன் கூடுதலாக, இரண்டாவது மாற்றியன் பென்சோ[சி]தயோபீன் என்பதும் அறியப்படுகிறது.  
பென்சோதயோபீன் பொதுவாக பெரிய உயிரிமுனைப்பு கொண்ட கட்டமைப்புகள் தொகுப்புக்கான தொடக்கப் பொருளாக ஆராய்ச்சியில் பயன்படுத்தப்படுகிறது. இரலாக்சிபீன், சைலியூட்டன் மற்றும் செர்ட்டகோனசோல் மற்றும் பி.டி.சி.பி எனப்படும் பெனிசைக்கிலிடின் உள்ளிட்ட மருந்துகளின் வேதியியல் கட்டமைப்புகளுக்குள்ளும் பென்சோதயோபீன் காணப்படுகிறது. தயோயிண்டிகோ போன்ற சாயங்களின் உற்பத்தியிலும் இது பயன்படுத்தப்படுகிறது.
# அசர்பைஜான் நாட்டுக் காற்பந்து அணி

**அசர்பைஜான் நாட்டுக் கால்பந்து அணி** என்பது அசர்பைஜான் நாட்டின் கால்பந்து அணியாகும். இது அசர்பைஜானின் கால்பந்து கூட்டமைப்புகளின் சங்கத்தால் கட்டுப்படுத்தப்படுகிறது. இது பன்னாட்டுக் கால்பந்து போட்டிகளில் அசர்பைஜான் நாட்டை சார்புப்படுத்துகிறது. அசர்பைஜானின் பெரும்பாலான உள்ளக போட்டிகள் தேசிய மைதானமான பாக்கு ஒலிம்பிக் அரங்கில் நடைபெறுகின்றன, சில நேரங்களில் நட்பு போட்டிகள் கிளப் மைதானங்களில் நடத்தப்படுகின்றன.  
அஜர்பைஜான் தேசிய கால்பந்து அணி யூரோ 96 முதல் ஒவ்வொரு முக்கிய போட்டிகளுக்கான தகுதிச்சுற்றுகளில் பங்கேற்றுள்ளது, ஆனால் இதுவரை எந்தவொரு உலகக்கோப்பை அல்லது ஐரோப்பிய சாம்பியன்ஷிப்பின் இறுதிப்போட்டிக்கும் தகுதி பெறவில்லை.
# அசர்பைஜான் பிரீமியர் லீக்

**அசர்பைஜான் பிரீமியர் லீக்** என்பது அசர்பைஜான் கிளப் கால்பந்தின் முதல் தரப் போட்டியாகும். 8 அணிகளால் போட்டியிடப்படும் இந்த லீக்கின் பருவம் பொதுவாக ஆகஸ்ட் முதல் மே மாதம் வரை நடக்கிறது. இதன் வெற்றியாளர் முதல் தகுதிச்சுற்றில் இருந்து யுஇஎஃப்ஏ சாம்பியன்ஸ் லீக்கில் நுழைகிறார்.  
அசர்பைஜான் பிரீமியர் லீக் முதன்முதலில் 2007 இல் நடத்தப்பட்டது. இது 1992 முதல் 2007 வரை செயல்பாட்டில் இருந்த *டாப் டிவிஷன்* , என்ற தொடருக்குப் பின்வந்தது.  
1992 முதல், மொத்தம் 8 கிளப்புகள் அசர்பைஜான் கால்பந்து அமைப்பின் வாகையாளர்களாக முடிசூட்டப்பட்டுள்ளன. 2018–19 பருவத்தில் ஏழாவது முறையாக பட்டம் வென்ற கராபாக் அணி, தற்போதைய வாகையாளராக உள்ளது.
# ஏணி கோட்டுரு

கோட்டுருவியலில் **ஏணி கோட்டுரு** (*ladder graph*) *L*<sub>*n*</sub> என்பது *2n* முனைகளும் *3n-2* விளிம்புகளும் கொண்ட சமதளப்படுத்தக்கூடிய திசையற்ற கோட்டுருவாகும்.  
இரு பாதை கோட்டுருக்களின் கார்ட்டீசியன் பெருக்கற்பலனாக ஏணி கோட்டுருவை உருவாக்கலாம். அவ்விரு பாதை கோட்டுருக்களில் ஒன்று ஒரேயொரு விளிம்புடையதாக இருக்க வேண்டும்: *L*<sub>*n*,1</sub> = *P*<sub>*n*</sub> × *P*<sub>2</sub>.
# ஏணி கோட்டுரு

## பண்புகள்

- ஏணி கோட்டுரு L<sub>*n*</sub>, *n* படிகள் கொண்ட ஏணிவடிவத் தோற்றமுடையது.
- L<sub>*n*</sub>, கட்டக் கோட்டுருவான *G*<sub>2,*n*</sub> உடன் சமவளவைவுடையதாக இருக்கும்.
- அகலம் 4 (*n>1*) மற்றும் நிறக் குறியீட்டெண் 3 (*n>2*) கொண்ட அமில்தோன் கோட்டுருவாக அமையும்.  
- ஏணி கோட்டுருவின் நிற எண் 2;
: நிற பல்லுறுப்புக்கோவை <math>(x-1)x(x^2-3x+3)^{(n-1)}</math>.
# ஏணி கோட்டுரு

## வட்ட ஏணி கோட்டுரு

*வட்ட ஏணி கோட்டுருவை* (*CL*<sub>*n*</sub>) *n&ge;3* நீளமுள்ள சுழற்சி மற்றும் ஒரு விளிம்பின் கார்ட்டீசியன் பெருக்கற்பலனாக அல்லது இரு படிகொண்ட நான்கு முனைகளை "நேராக" இணைப்பதன் மூலம் உருவாக்கலாம்.
வட்ட ஏணி கோட்டுருவை குறியீட்டில் *CL*<sub>*n*</sub> = *C*<sub>*n*</sub> × *P*<sub>2</sub> எனக் எழுதலாம். இது *2n* முனைகளும் *3n* விளிம்புகளுமுடையது.  
ஏணி கோட்டுருவைப் போலவே வட்ட ஏணி கோட்டுருவும் இணைப்புள்ள கோட்டுரு; சமதளப்படுத்தக் கூடியது; அமில்தோன் கோட்டுரு. ஆனால் *n* இரட்டை எண்ணாக இருந்தால் மட்டுமே இருகூறு கோட்டுருவாக இருக்கும்.  
பட்டகங்களின் பன்முகக் கோட்டுருக்களாக அமைவதால் வட்ட ஏணி கோட்டுருக்கள் *பட்டகக் கோட்டுருக்கள்* எனவும் அழைக்கப்படுகின்றன.  
வட்ட ஏணி கோட்டுருக்கள்:
# ஏணி கோட்டுரு

## மோபியசு ஏணி

இரு படிகொண்ட நான்கு முனைகளை குறுக்காக இணைப்பதன் மூலம் உருவாகும் [முப்படிக் கோட்டுரு]] *மோபியசு ஏணி* என அழைக்கப்படுகிறது.
# கோவிட்-19 நோயினால் இறந்தவர்களின் பட்டியல்

கோவிட்-19 பெருந்தொற்றின் போது கோவிட்-19 நோயினால் இறந்த குறிப்பிடத்தக்கவர்கள் கீழே பட்டியலிடப்பட்டுள்ளனர்.
# கோவிட்-19 நோயினால் இறந்தவர்களின் பட்டியல்

## 2020 இல் இறந்தவர்கள்

| ஏ. ரகுநாதன் | ஈழத்தின் மூத்த கலைஞர்களில் ஒருவர் | பிரான்சு (பாரிஸ்) |  |
| --- | --- | --- | --- |
| ஜெ. அன்பழகன் | தமிழ்நாடு சட்டப் பேரவை உறுப்பினர் (2001–2006 மற்றும் 2011–) | இந்தியா (சென்னை) |  |
| ஏ. எல். ராகவன் | திரைப்பட நடிகர், பின்னணிப் பாடகர் | இந்தியா (சென்னை) |  |
| எச். வசந்தகுமார் | கன்னியாகுமரி மக்களவை உறுப்பினர் | இந்தியா (சென்னை) | } |
# சிக்கி முக்கி

**சிக்கி முக்கி ** சிரிஷ்கந்தராஜா (நோர்வே) இயக்கத்தில் 12 ஏப்ரல் 2013 இல் வெளியான தமிழ்த்திரைப்படம். இந்தத்திரைப்படத்தில் ஜிதேஷ், திஷா பாண்டே, சூரி மற்றும் கஞ்சா கருப்பு நடித்துள்ளனர்.
# சிக்கி முக்கி

## கதை

மலேசியாவில் குடியேறிய ஒரு டாக்டரை திருமணம் செய்து கொண்ட ஒரு இளம் பெண் அமுதாவை, கணவரின் நண்பர் பாலாவாள் சித்திரவதை செய்யப்படுகிறார். இதனால் அவள் சகோதரி சங்கீதா பழிவாங்கும் எண்ணத்து வருகிறாள்
# சிக்கி முக்கி

## நடிகர்கள்

- ஜிதேஷ் வெற்றிவேல் - பாலா
- திஷா பாண்டே - சங்கீதா
- வின்சென்ட் (ஜெ.நகுல்) (நோர்வே) - சங்கீதாவின் மாமா
- பூஜா - அமுதா
- கஞ்சா கருப்பு - பாண்டி
- சூரி - பாலாவின் நண்பர்
- ரோமன் அந்தோனி (நோர்வே)
- நர்மதா - சங்கீதா மாமாவின் தங்கை
# 2020 தென்னாப்பிரிக்காவில் கொரோனாவைரசுத் தொற்று

தென்னாப்பிரிக்காவில் கோவிட்-19 (2020 coronavirus pandemic in South Africa) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். தென்னாப்பிரிக்காவில் 5 மார்ச்சு 2020 அன்று முதல் பரவத் துவங்கியது. இத்தாலியிலியிற்கு பயணித்து திரும்பிய தென்னாப்பிரிக்கர் ஒருவர் முதல் தொற்று உறுதிப்படுத்தப்பட்டது. தென்னாப்பிரிக்காவின் முதல் கோவிட்-19 இறப்பு 27 மார்ச்சு 2020 அன்று நிகழ்ந்தது. 04 செப்டம்பர் 2020 நிலவரப்படி, தென்னாப்பிரிக்காவில் 635,078 தொற்றுகள் உறுதிப்படுத்தப்பட்டுள்ளது, இதுவரை (04 செப்டம்பர் 2020 நிலவரப்படி) 14,678 பேர் உயிரிழந்துள்ளனர்.  
15 மார்ச்சு அன்று அதிபர் சிறில் ரமபோசா கோவிட்-19 பெருந்தொற்றினால் தென்னாப்பிரிக்காவிற்கு பேரழிவு காலம் என்று அறிவித்து, தொற்றுகளைக் கட்டுபடுத்த போர்க்கால நடவடிக்கைகளை துவங்கினார். 18 மார்ச்சிலிருந்து கட்டுப்பாடுகள் அமலிற்கு வரும் என்றும் அறிவித்தார். 17 மார்ச்சு அன்று, தேசிய கொரோனாவைரசு குழு அமைக்கப்பட்டது. 23 மார்ச்சு அன்று நாடு தழுவிய ஊரடங்கு 26 மார்ச்சு 2020 அன்றிலிருந்து துவங்கும் என்று அறிவிக்கப்பட்டது. 21 ஏப்ரல் அன்று, சுமார் 500&nbsp;பில்லியன் ரான்டுகள் மதிப்பிலான பொருளாதார உந்துதல்கள் அறிவிக்கப்பட்டன.  
15 ஆகத்து 2020 அன்று தென்னாப்பிரிக்கா நாட்டின் தலைவர் சிறில் ரமபோசா நாட்டு மக்களிடம் உரையாற்றினார் தென்னாப்பிரிக்காவில் கோவிட்-19 உச்சத்தை எட்டியுள்ளதாகவும், இனி வரும் நாட்களில் கட்டுக்குள் வரும் என்று தெரிவித்தார். அதனால் சில தளர்வுகளை அறிவித்தார்.
# நினென்சாகா

**நினென்சாகா** *(Ninenzaka)* என்பது சப்பானிலுள்ள கியோத்தோ நகரத்தின் இகாசியாமா-கு பகுதியில் கற்களைப் பரப்பி அமைக்கப்பட்ட ஒரு நடைபாதை மற்றும் சுற்றுலா தலமாகும். இந்த சாலையில் பாரம்பரிய கட்டிடங்கள் மற்றும் கடைகளால் வரிசையாக அமைந்துள்ளன. பெரும்பாலும் இதேபோன்ற சாலையான சானென்சாக்காவுடன் இணையாக இணைக்கப்பட்டுள்ளது.
நினென்சாகா சாலையில் நூற்றாண்டு பழமையான இரண்டு மாடி கட்டடத்தில் சிடார்பக்சு காபி இல்லம் அமைந்துள்ளது.
# எம். எஸ். ஆனந்தன்

**எம். எஸ். ஆனந்தன்** (*M. S. Anandan*, 21 ஏப்ரல் 1933 – 24 சூன் 2016), **எம். எஸ். ஆனந்தா** எனப் பிரபலமாக அழைக்கப்படுபவர், இலங்கையைச் சேர்ந்த திரைப்பட இயக்குநரும், ஒளிப்பதிவாளரும், தயாரிப்பாளரும் ஆவார். பல புகழ்பெற்ற சிங்களத் திரைப்படங்களை இயக்கியும், தயாரித்தும் உள்ளார்.
# எம். எஸ். ஆனந்தன்

## வாழ்க்கைக் குறிப்பு

யாழ்ப்பாண மாவட்டம், கொடிகாமத்தில் பிறந்த ஆனந்தனின் இயற்பெயர் மார்க்கண்டு செல்வானந்தன். இவர் சாவகச்சேரி டிறிபேக் கல்லூரியில் ஆரம்பக் கல்வியைக் கற்றவர். பின்னர் கொழும்பு றோயல் கல்லூரியில் கல்வி பயின்றார். எம். எஸ். ஆனந்தன் திரைப்படத் தயாரிப்பாளர் வயலெட்டைத் திருமணம் புரிந்தார். இவர்களுக்கு இரு பெண் பிள்ளைகள். மூத்தவர் சியாமா ஆனந்தா சிங்களத் திரைப்படங்களில் பிரபலமான ஒரு நடிகை ஆவார்.  
1956ஆம் ஆண்டு காலப்பகுதியில் ராஜகிரியவில் 'ஆனந்தா சினிமா' என்ற பெயரில் படமாளிகை ஒன்றைக் கட்டினார். 1958 இனக்கலவரத்தில் இப்படமாளிகை எரிக்கப்பட்டுவிட்டது. பிரபல இயக்குநர் லெஸ்டர் ஜேம்ஸ் பீரிஸ் இயக்கிய பல படங்களுக்கு இவர் ஒளிப்பதிவு செய்தார். இவர் ஒளிப்பதிவு செய்த 'கொலு ஹதவத்த' (ஊமை உள்ளம்), 'அக்கற பஹ' (ஐந்து பரப்பு), 'நிதானய' (புதையல்), 'மடொல்தூவ' (மடோல்தீவு) போன்ற படங்கள் தொழில்நுட்பத்தில் சிறந்து விளங்கின. இவர் இயக்கிய இன்னுமொரு படமான 'ஹந்தபான' (நிலாவொளி) அதிக நாட்கள் ஓடியது. இவரது மகள் சியாமா நடித்த 'மகே நங்கி சியாமா', 'சண்டி சியாமா', 'ஹலோ சியாமா', 'மம பய னெகே சியாமா' ஆகிய படங்களை இயக்கினார். இவரின் தயாரிப்பில் 1965 இல் வெளிவந்த சத்த பனகா' என்ற திரைப்படம் பெரும் வசூலைப் பெற்றது.  
சியாமாவின் மகளான மந்தாராவைக் கதாநாயகியாக வைத்து 'மம பய நே' (எனக்கு பயமில்லை) என்ற படத்தை உருவாக்கினார். இப்படத்தின் ஆரம்பப் பகுதி இலங்கையிலும் பின்பகுதியை கனடாவிலும் ஒளிப்பதிவு செய்யப்பட்டது.
|}
# எம். எஸ். ஆனந்தன்

## மறைவு

எம். எஸ். ஆனந்தன் 2016 சூன் 24 இரவு தனது 83 ஆவது அகவையில் காலமானார்.
# கே. எம். செரியன் (பத்திரிகையாளர்)

**கண்டத்தில் மம்மன் செரியன்** (*Kandathil Mammen Cherian*, 28 பிப்ரவரி, 1897 - 15 மார்ச், 1973) என்பவர் ஓர் இந்திய ஊடக நபர் ஆவார். இவர் மலையாள நாளேடான மலையாள மனோரமாவின் தலைமை ஆசிரியராக இருந்தபோது, மலையாளத்தில் விற்பனையில் முதல் இடத்தையும், இந்தியாவில் நான்காவது இடத்தையும் பெற்றது. மேலும் புழக்கத்தின் அடிப்படையில் உலகின் பதினொன்றாவது இடத்தையும் பெற்றது. இவர் பத்ம பூசண், பத்மசிறீ, போன்ற விருதுகளை பெற்றுள்ளார்.
# கே. எம். செரியன் (பத்திரிகையாளர்)

## சுயசரிதை

உள்ள மலையாள மனோரமா இதழின் அலுவலகம் ]]
கே. எம். செரியன் 1897 பிப்ரவரி 28 அன்று கேரளாவில் செய்தித்தாள் கலாச்சாரத்தின் முன்னோடிகளில் ஒருவரான கே.சி.மம்மன் மாப்பிள்ளைக்கு, தனது ஒன்பது உடன்பிறப்புகளில் மூத்தவராக, தென்னிந்திய மாநிலமான கேரளாவில் உள்ள கோட்டயத்தில் பிறந்தார். இவரது பள்ளிப்படிப்பு உள்ளூர் பள்ளிகளில் இருந்தது. பின்னர் இவர் சென்னை கிறித்துவக் கல்லூரியில் சேர்ந்தார். அங்கு வரலாற்றில் முதுகலைப் பட்டம் பெற்றார். பின்னர் 15 ஆண்டுகள் கற்பித்தல் வாழ்க்கையைத் தொடர்ந்தார். இடையில், இவர் சரம்மா என்பவரை மணந்தார். குடும்பம் தொடர்ந்து சென்னையில் வசித்து வந்தது. அடுத்த நடவடிக்கையாக சென்னையில் இவரது தந்தை 1935 இல் தொடங்கிய *தி நியூ கார்டியன் ஆஃப் இந்தியா இன்சூரன்ஸ்* என்ற ஆயுள் காப்பீட்டுக் கழகத்தின் மேலாளராக சேர்ந்தார்.
# கே. எம். செரியன் (பத்திரிகையாளர்)

## பத்திரிக்கை வாழ்க்கை

இவரது தந்தை, மாமன், ஒரு சகோதரர் கைது செய்யப்பட்டபோது, அப்போதைய திருவிதாங்கூர் திவான் சர் சி.பி.ராமசாமி ஐயருடன் ஏற்பட்ட ஒரு ஒப்பந்தத்தைத் தொடர்ந்து செரியன் கேரளாவுக்கு திரும்ப வேண்டியிருந்தது. குடும்ப உறுப்பினர்களுக்கு எதிரான வழக்குகளை நிர்வகிப்பதற்கும், அப்போது அரசாங்கத்தால் தடைசெய்யப்பட்டிருந்த மலையாள மனோரமாவை கவனித்துக்கொள்வதற்கும் கோட்டயத்தில் உள்ள தனது குடும்பத்துடன் சேர்ந்தார். செரியன் கடினமான நேரத்தில் ஏற்பட்ட அனைத்து குடும்பக் கடன்களையும் சமாளித்ததாகக் கூறப்படுகிறது. அப்போது ஏலத்திலிருந்த மலையாள மனோரமாவை மீட்டார். செரியனின் மனைவி அன்னம்மா 1946 இல் இறந்தார்.
# கே. எம். செரியன் (பத்திரிகையாளர்)

## பதவிகள்

செரியன் தனது வாழ்நாளில் பல்வேறு நிறுவன பதவிகளை வகித்தார். பிரஸ் டிரஸ்ட் ஆப் இந்தியா, இந்திய மற்றும் கிழக்கு செய்தித்தாள் சங்கம், திருவிதாங்கூர் பார்வர்ட் வங்கி ஆகியவற்றின் தலைவராக இருந்தார். தனது 76 வயதில் கோட்டயத்தில் இறந்தார். இவருக்கு இரண்டு மகள்களும் ஒரு மகனும் இருந்தனர். இவருக்குப் பிறகு இவரது தம்பி கே.எம். மேத்யூ பத்திரிக்கையின் தலைமை ஆசிரியராக நியமிக்கப்பட்டார்.
# கே. எம். செரியன் (பத்திரிகையாளர்)

## விருதுகளும் அங்கீகாரங்களும்

அந்தியோகியா, அனைத்து கிழக்கின் தேசபக்தரிடமிருந்து செவாலியே பட்டத்தைப் பெற்ற கே.எம்.செரியனுக்கு 1965 ஆம் ஆண்டில் இந்திய அரசால் பத்மசிறீ விருது வழங்கப்பட்டது. 1971 இல் இவர் மீண்டும் குடியரசு தின கௌரவப் பட்டியலில் இடம் பெற்று பத்ம பூசண் விருது வழங்கப்பட்டது.
# கே. எம். செரியன் (மருத்துவர்)

**கோட்டரத்து மம்மன் "கே.எம்" செரியன்** (*Kotturathu Mammen "K.M." Cherian*; 8 மார்ச் 1942 - 26 சனவரி 2025) ஓர் இந்திய இதய அறுவை சிகிச்சை நிபுணராவார். இந்தியாவின் முதல் கரோனரி தமனி புறவழி அறுவை சிகிச்சையை இவர் செய்தார். மேலும் நாட்டில் குழந்தை இதய அறுவை சிகிச்சையின் முன்னோடியாகவும் கருதப்படுகிறார். இவர் இந்தியக் குடியரசுத்தலைவரின் முன்னாள் கௌரவ அறுவை சிகிச்சை நிபுணராவார். மேலும் பத்மசிறீ விருதையும் பெற்றுள்ளார்.
# கே. எம். செரியன் (மருத்துவர்)

## அறுவை சிகிச்சை நிபுணராக தொழில்

இவர் மணிப்பாலில் மணிப்பால் கஸ்தூரிபா மருத்துவக் கல்லூரியில் பயின்றார். இவர் 1975 இல், இந்தியாவின் முதல் கரோனரி தமனி புறவழி அறுவை சிகிச்சையை மேற்கொண்டார். இவர் பிரண்டையர் லைஃப்லைன் மருத்துவமனையின் நிறுவனர் ஆவார். அங்கு இவர் 1995 இல் இந்தியாவின் இரண்டாவது இதய மாற்று அறுவைச் சிகிச்சையை மேற்கொண்டார். நாட்டின் முதல் இதய நுரையீரல் மாற்று அறுவைச் சிகிச்சை, நாட்டின் முதல் குழந்தை இதய அறுவைச் சிகிச்சை ஆகியவற்றையும் இவர் 1975 இல் மேற்கொண்டார்.
# கே. எம். செரியன் (மருத்துவர்)

## விருதுகளும் கௌரவங்களும்

1991 ஆம் ஆண்டில் இந்திய அரசாங்கத்திடமிருந்து இவருக்கு பத்மசிறீ விருது வழங்கப்பட்டது. மேலும்,1990 முதல் 1993 வரை இந்தியக் குடியரசுத் தலைவருக்கு கௌரவ அறுவை சிகிச்சை நிபுணராகவும் இருந்தார். வாழ்நாள் சாதனையாளர் விருதை பெற்றார்.  
ஆர்வர்டு மருத்துவப் பள்ளி ஏற்பாடு செய்த குழு மூலம் 2005 ஆம் ஆண்டில் ஆர்வர்டு மருத்துவ சிறப்பு விருதைப் பெற்றார்.  
2008 ஏப்ரல் 30 முதல் மே 3 வரை நடைபெற்ற உலக கார்டியோ தொராசிக் அறுவை சிகிச்சை நிபுணர்கள் சங்கம் நடத்திய 18 வது உலக மாநாட்டின் நிகழ்வில், கிரேக்கத்தின் காசு தீவில் உள்ள கற்களில் ஒன்றில் அவரது பெயர் மற்ற மூன்று இந்திய அறுவை சிகிச்சை நிபுணர்களுடன் பொறிக்கப்பட்டுள்ளது.  
செரியன், 2010 ஆம் ஆண்டில், கார்டியோ தொராசிக் அறுவை சிகிச்சை நிபுணர்களின் உலக சங்கத்தின் தலைவராக நியமிக்கப்பட்ட முதல் இந்தியரானார்.  
மே 2016 இல், அமெரிக்கன் தொராசிக் அறுவை சிகிச்சைக்கான சங்கத்தின் "நிறுவனர் வட்டத்தில்" உறுப்பினராக செரியன் தேர்ந்தெடுக்கப்பட்டார்.
# கே. எம். செரியன் (மருத்துவர்)

## சுயசரிதை

*ஹேன்ட் ஆஃப் காட்* என்ற தலைப்பில் செரியன் பற்றிய வாழ்க்கை வரலாறு வெளியிடப்பட்டுள்ளது.
# கேசரி (செய்தித்தாள்)

**கேசரி** *(Kesari)* (சமசுகிருதத்தில் சிங்கம்) என்பது ஒரு மராத்திய செய்தித்தாள் ஆகும். இது 1881 ஆம் ஆண்டில் இந்திய சுதந்திர இயக்கத்தின் முக்கிய தலைவரான பால கங்காதர திலகரால் நிறுவப்பட்டது. இந்த செய்தித்தாள் இந்திய தேசிய சுதந்திர இயக்கத்தின் செய்தித் தொடர்பாளராகப் பயன்படுத்தப்பட்டது. மேலும் கேசரி மராத்தா அறக்கட்டளையாலும், திலக்கின் சந்ததியினராலும் தொடர்ந்து வெளியிடப்படுகிறது.  
பால கங்காதர் திலகர் தனது இரண்டு செய்தித்தாள்களான கேசரியை மராத்தியிலும், மக்ராத்தாவை (கேசரி-மராத்தா அறக்கட்டளையால் நடத்தப்படுகிறது) ஆங்கிலத்திலும் புனேவிலிருந்து நடத்தி வந்தார். செய்தித்தாள்கள் முதலில் சிப்லங்கர், அகர்க்கர் மற்றும் திலக் ஆகியோரால் கூட்டுறவு நிறுவனமாகத் தொடங்கப்பட்டன.
# கேசரி (செய்தித்தாள்)

## ஆரம்ப ஆண்டுகள், ஆசிரியர்களும் எழுத்தாளர்களும்

கேசரியின் ஆசிரியர்களில் அகர்க்கர் (அதன் முதல் ஆசிரியர்), சிப்லங்கர், திலக் உட்பட பல சுதந்திர போராளிகள், சமூக ஆர்வலர்கள் / சீர்திருத்தவாதிகள் இருந்தனர். அகர்க்கர் தனது சொந்த செய்தித்தாளான *சுதாரக்* (சீர்திருத்தவாதி) என்பதைத் தொடங்க 1887 ஆம் ஆண்டில் கேசரியை விட்டு வெளியேறினார். அதன்பிறகு திலகர் தொடர்ந்து செய்தித்தாளைத் தானே இயக்கி வந்தார். திலகரின் நெருங்கிய கூட்டாளியான நரசிம்ம சிந்தமன் கேல்கர் 1897, 1908 ஆம் ஆண்டுகளில் திலகர் சிறையில் இருந்தபோது இரண்டு முறை ஆசிரியராகப் பணியாற்றினார்.
# கேசரி (செய்தித்தாள்)

## தற்போது பத்திரிக்கை

லோக்மண்ய பால்கங்காதர் திலகரின் பெரிய பேரன் தீபக் திலகரால் *தி டெய்லி கேசரி* என்ற பெயரில் மராத்தி பத்திரிகை இணைய வழியே தொடர்ந்து வெளியிடப்படுகிறது.
# கேசரி (செய்தித்தாள்)

## கேசரி வாடாவும் திலகர் அருங்காட்சியகமும்

திலகர் செய்தித்தாளை வெளியிட்ட அசல் *வாடா* (முற்றம் / கட்டிடம் ) இன்றும் கேசரியின் தற்போதைய அலுவலகங்களைக் கொண்டுள்ளது. கேசரியின் அலுவலகங்களுடன், முற்றத்தில் திலகர் அருங்காட்சியகமும், கேசரி-மராத்தா நூலகம் ஆகியவை உள்ளன. திலகரின் நினைவுச் சின்னங்கள், அவரின் எழுத்து மேசை, பல அசல் ஆவணங்கள், 1907 ஆம் ஆண்டில் இசுடுட்கார்ட்டில் மேடம் காமாவால் கட்டமைக்கப்பட்ட முதல் இந்திய தேசியக் கொடி ஆகியவை இதில் அடங்கும். கணபதி திருவிழாவின் போது, வாடாவை ஏராளமான மக்கள் பார்வையிடுகிறார்கள்.
# இ. வி. கிருட்டிண பிள்ளை

**ஈ.வி.கிருட்டிண பிள்ளை** *(E. V. Krishna Pillai)* (1894-1938) இவர் மலையாள இலக்கியத்தை எழுதியவர் ஆவார். மேலும் திருவிதாங்கூரின் சிறீ மூலம் பிரபல சட்டசபையின் உறுப்பினராகவும் இருந்தார்.
# இ. வி. கிருட்டிண பிள்ளை

## சுயசரிதை

ஈ.வி.கிருட்டிண பிள்ளை 1894 செப்டம்பர் 14 ஆம் தேதி இந்தியாவின் கேரளாவின் கொல்லம் மாவட்டத்தின் குன்னத்தூர் வட்டத்தில் பாப்பு பிள்ளை, கார்த்தியாயிணி அம்மா ஆகியோருக்குப் பிறந்தார்.
# இ. வி. கிருட்டிண பிள்ளை

## தொழில்

குன்னத்தூரில் பள்ளிப்படிப்பை முடித்த பின்னர், கிருட்டிண பிள்ளை கலையிலும் சட்டத்திலும் பட்டம் பெற்றார். பின்னர்ர், ஒரு அரசு ஊழியராக தனது வாழ்க்கையைத் தொடங்கினார்.
# இ. வி. கிருட்டிண பிள்ளை

## குடும்பம்

பிரபல எழுத்தாளர் சி.வி.ராமன் பிள்ளையின் இளைய மகள் மகேசுவரி அம்மாவை மணந்தார். இந்த தம்பதியருக்கு ஐந்து மகன்களும் இரண்டு மகள்களும் இருந்தனர். அவர்களில் மூன்று பேர் தங்கள் வாழ்க்கையில் பிரபலமானவர்கள். மூத்தவரான சந்திராஜி (ராமச்சந்திரன் நாயர்) ஒரு பிரபலமான திரைப்பட நடிகராக இருந்தார். இரண்டாவது மகன், அடூர் பாசி (பாஸ்கரன் நாயர்), மலையாளத் திரைப்படத்தின் சிறந்த நகைச்சுவை நடிகர்களில் ஒருவராகவும், மூன்றாவது, பத்மநாபன் நாயர் (பாப்பன்), ஒரு பிரபலமான பத்திரிகையாளராகவும், பிரபலமான கேலிச் சித்திரமான குஞ்சு குறூப்பு என்ற கதாபாத்திரத்தின் எழுத்தாளராகவும் இருந்தார். இவரது மற்ற குழந்தைகள் ஓமனா அம்மா, இராசலட்சுமி அம்மா, சங்கரன் நாயர் (18 வயதில் இதய நோய் காரணமாக இறந்தார் ), கிருட்டிணன் நாயர் ஆகியோரும் அடங்குவர்.
# இ. வி. கிருட்டிண பிள்ளை

## பணிகள்

பின்னர், மலையாளி, மலையாள மனோரமா போன்ற வெளியீடுகளின் ஆசிரியர் பதவிகளை ஏற்றார். இந்த காலகட்டத்தில் இவர், தனது வீட்டை முந்தைய திருவிதாங்கூர் மாநிலத்தில் அடூருக்கு அருகிலுள்ள பெரிங்கநாட்டுக்கு மாற்றினார். திருவிதாங்கூரின் சிறீ மூலம் பிரபல சட்டமன்ற உறுப்பினராகவும் பணியாற்றினார்.
# இ. வி. கிருட்டிண பிள்ளை

## நினைவு

ஈ. ஆர். கிருட்டிண பிள்ளை சமாரக சாகித்ய விருதை இவரது நினைவாக பிறவி சம்சுகாரிக சமிதி நிறுவியுள்ளது.
# மஜீசியா பானு

உலக பவர் லிஃப்டிங் சாம்பியன்ஷிப்பில் தங்கப்பதக்கம் வென்ற முதல் மலையாள பெண் ** மஜீசியா பானு ** ஆவார் .
# மஜீசியா பானு

## சர்வதேச அளவில் சாதனைகள்

- இந்தோனேசியாவில் நடந்த ஆசிய கிளாசிக் பவர்லிஃப்டிங் சாம்பியன்ஷிப்பில் வெள்ளிப் பதக்கம் வென்றதன் மூலம் 2017 ஆம் ஆண்டில் சர்வதேச மட்டத்தில் தனது வாழ்க்கையைத் தொடங்கினார்.
- 2017 ஆம் ஆண்டில், அலப்புழாவில் நடைபெற்ற ஆசிய கிளாசிக் பவர்லிஃப்டிங் சாம்பியன்ஷிப்பில் அவர் மீண்டும் நாட்டிற்காக வெள்ளிப் பதக்கம் வென்றார்.
- மாஸ்கோவில் நடைபெற்ற 2018 உலக ஓபன் பவர் பவர்லிஃப்டிங் சாம்பியன்ஷிப்பில் 56 கிலோ பிரிவில் மாகீசியா முதன்முறையாக தங்கப்பதக்கம் வென்றார்.
- அடுத்த ஆண்டு, 2019 இல், தங்கப் பதக்கம் அதே பிரிவில் வைக்கப்பட்டது.
- டெட்லிப்டில் மெஜஸ்டிக் தங்கப் பதக்கத்தையும், சாம்பியன்ஷிப்பில் ஸ்ட்ராங் வுமன் விருதையும் வென்றார், இரட்டை தங்கம் வென்றார்.
- 2018 ஆம் ஆண்டில், துருக்கியில் நடந்த உலக ஐந்து மல்யுத்த சாம்பியன்ஷிப்பில் ஆறாவது இடத்தைப் பிடித்தார்
# மஜீசியா பானு

## தேசிய அளவில் சாதனைகள்

- லக்னோவில் நடைபெற்ற தேசிய மல்யுத்த சாம்பியன்ஷிப் 2018 வெற்றியாளர்
- திருச்சூரில் நடைபெற்ற 2018 மாநில மல்யுத்த சாம்பியன்ஷிப்பின் வெற்றியாளர்
- 2018 திரு கேரள சாம்பியன்ஷிப்பில் பெண்கள் உடற்தகுதி இயற்பியலில் வென்றவர்
- 2018 சிறந்த லிஃப்டர் மற்றும் ஸ்டேட் பெஞ்ச் பிரஸ் சாம்பியன்
- தேசிய முறையற்ற பவர் லிஃப்ட்டில் வெள்ளிப் பதக்கம்
- 2017 இன் வலுவான பெண்
- 2017 பவர்லிஃப்டிங் சாம்பியன்
- 2017 இல் சாம்பியன் அன் எக்விப்ட் பவர்லிஃப்டிங்
- 2016 கோழிக்கோட்டின் சிறிய வலுவான பெண்
மேஜீசியா ஏற்கனவே நிறைய சாதித்துள்ளது
# மஜீசியா பானு

## ஹிஜாப் அணிந்த பவர் லிஃப்டிங்

மஜீசியா ஒரு மரபுவழி மலையாலி முஸ்லீம் குடும்பத்தைச் சேர்ந்தவர், அங்கு பெண்கள் உடல்நலத் திரையிடல் போட்டியில் பெண்கள் பழகுவதில் தயக்கம் காட்டுகிறார்கள். கேரளாவின் பாடி பில்டிங் அசோசியேஷன் ஏற்பாடு செய்த திரு கேரள போட்டியில் மகளிர் உடற்தகுதி உடலமைப்பு 2018 என்ற பட்டத்தை அவர் வென்றார்
# மஜீசியா பானு

## தனிப்பட்ட வாழ்க்கை

கேரளாவின் கோழிக்கோடு மாவட்டத்தில் வடகரை அருகே ஓர்க்கட்டேரியில் உள்ள கல்லேரி மொய்லோத்து வீட்டைச் சேர்ந்த அப்துல் மஜீத்- ரசியா தம்பதியரின் மகள் மஜீசியா. இரிங்கல் இஸ்லாமிய அகாடமி ஆங்கிலப் பள்ளி, ஓர்க்கட்டேரி அரசு தொழிற்கல்வி மேல்நிலைப் பள்ளியில் பட்டம் பெற்றார். மஹீசியா பல் மருத்துவ அறிவியல் நிறுவனத்தில் தனது பல் மருத்துவர் பட்டம் பெற்றார்.
# கொடும்பு சுப்பிரமணிய சுவாமி கோவில்

**கொடும்பு சுப்பிரமணிய சுவாமி கோவில்** (Kodumbu Subramanya Swamy Temple) கேரள மாநிலத்தில் முருகனது சிறப்புடைய கோவில்களில் ஒன்றாகும். இது கேரள மாநிலத்தில், பாலக்காட்டில் இருந்து 10 கி.மீ. தென்கிழக்கே உள்ள கொடும்பு என்ற ஊரில் அமைந்துள்ளது. கேரள மாநிலத்தில் உள்ள பழமையான முருகன் கோவில்களில் இக்கோவிலும் ஒன்று. கேரளத்தில் தமிழ் முறைப்படி பூஜை செய்யும் ஒரே கோவில்.
# கொடும்பு சுப்பிரமணிய சுவாமி கோவில்

## வரலாறு

தமிழ் நெசவாளர்கள் மீது அதிக வரி அமல்படுத்திய விஜயநகரப் பேரரசு காலத்தில் காஞ்சிபுரம் பகுதியில் இருந்து கேரள பகுதிக்கு சில செங்குந்தர் கைக்கோள முதலியார் சமூகத்தவர் குடியேறினர். இவர்களின் குலதெய்வம் முருகன் என்பதால் கொடும்புவில் பதினான்காம் நூற்றாண்டில் இக்கோவில் கட்டப்பட்டது.
# கொடும்பு சுப்பிரமணிய சுவாமி கோவில்

## கட்டிடக்கலை

கோவிலின் கோபுரம், ரதங்கள் மற்றும் அறைகள் அனைத்தும் திராவிட கட்டிடக்கலை பாணியின்படி கட்டப்பட்டுள்ளன. கோயிலின் கருவறையில், சுப்பிரமண்ய சுவாமி, தனது இரு மனைவிகளான வள்ளி மற்றும் தெய்வானை ஆகியோருடன் நிற்கிறார். கோயிலின் வளாகம் சிவன், உமதேவி, பரசுராமர், கிருஷ்ணர், சாஸ்தா, நவவீரர்கள், வீரபாகு செங்குந்தர் பைரவர்களுக்கும் அர்ப்பணிக்கப்பட்டுள்ளது.
# கொடும்பு சுப்பிரமணிய சுவாமி கோவில்

## கோவில் திருவிழாக்கள்

கொடும்பு தமிழர் திருவிழாக்களுக்கு பெயர்பெற்ற ஊராகும். இங்கு நடக்கும் குறிப்பிடத்தக்க திருவிழாக்கள்,
1. தைப்பூசம்
1. பங்குனி உத்திரம்
1. சூரசம்ஹாரம்  
முருகக் கடவுளின் அனைத்து சிறப்பு நாட்களிலும் சிறப்பு சடங்குகள் செய்யப்படுகின்றன. பரணி நட்சத்திர நாள் தொடங்கி பத்து நாட்கள் வரை தைப்பூசம் திருவிழா கொண்டாடப்படுகிறது. இதேபோல், தமிழ் மாதமான ஐப்பசி முதல் கந்தஷட்டி வரையிலான பவர்ணமி நாளில், சூரசம்ஹாரம் சிறப்பாக நடைபெறுகிறது. சஷ்டி மாதம், கிருத்திகா நாட்கள், கார்த்திகி தீபம், பங்கூனி உத்ரம், முதலியன தேர் திருவிழாவும் கோயிலில் நடைபெறுகிறது. சூரசம்ஹாரம் திருவிழாவின் போது, முருகனின் படைத்தளபதிகளாக இருந்த செங்குந்த கைகோளர்கள் நவவீரர்கள் போல் வேடம் அணிந்து அரக்கனை முருக்கனுடன் சேர்ந்து வதம் செய்வார். கருவறையில் உள்ள சுப்பிரமணிய சுவாமி மற்றும் வள்ளி ஆகியோரின் சிலைகள் ஒரே கல்லில் செதுக்கப்பட்டுள்ளன.  
திருமணமான தம்பதிகளிடையே கருத்து வேறுபாடு ஏற்பட்டால், முருகனை கோயிலுக்கு வரும்படி பிரார்த்தனை செய்தால், அவர்களின் வருத்தம் நீங்கி, மகிழ்ச்சியான குடும்ப வாழ்க்கை கிடைக்கும் என்று இக்கோவிலுக்கு வரும் பக்தர்கள் நம்புகிறார்கள். கோயிலுக்கு அருகில் பாயும் நதியை சோகநாசினி என்று அழைக்கின்றனர். நாட்டில் முருகனை வழிபடுவோரின் துயரங்கள் அனைத்தும் நீங்கிவிடும் என்று கூறப்படுகிறது. இந்த நதியில் ஒவ்வொரு பன்னிரண்டு வருடங்களுக்கும் ஒரு முறை மகாமகத் திருவிழா நடத்தப்படுகிறது. கும்பகோணத்தில் மகாமக தினமான அதே நாளில் மகாமகத் திருவிழாவும் நடத்தப்படுகிறது.  
பக்தர்களுக்கு தினமும் அதிகாலை 5.30 மணி முதல் மதியம் 12 மணி வரையும், மாலை 4.30 மணி முதல் இரவு 8 மணி வரையிலும் இந்த கோயில் திறந்திருக்கும்.
# கொடும்பு சுப்பிரமணிய சுவாமி கோவில்

## கோவிலின் சிறப்புகள்

கேரளத்தில் உள்ள கோயில்களிலே இரண்டாவது உயரமான இராஜ கோபுரம் இக்கோவிலில் உள்ளது.  
இது கேரளத்தின் பழமையான முருகன் கோயில்களில் ஒன்றாகும்.  
கேரளத்தில் தமிழ் தமிழ் பாரம்பரியப்படி பூசை செய்து, தமிழை வளர்த்த செங்குந்தர் மரபினர் இக்கோவிலின் அர்ச்சகராக உள்ளனர்.
# செர்

**செர் (Cher)** (; பிறப்பு **செரிலின் சர்கிசியன்**; மே 20, 1946) ஒரு ஐக்கிய அமெரிக்க பாடகர், மற்றும் நடிகை ஆவார். பாப் இசையின் தேவதை என்று பொதுவாக புகழப்படுகிறார். ஆண்கள் பெரிதும் நடத்திவந்த இசைத்துறையில் பெண்களும் வெற்றி பெரலாம் என்று நிருபித்தவர். இசைத்துறையில் இவர் அறுபது ஆண்டுகாலங்களாக பங்களித்து வருகிறார்.
# ச. வே. இராமன் பிள்ளை

**கன்னங்கரா வேலாயுதன் ராமன் பிள்ளை** *(Cannankara Velayudhan Raman Pillai)* (1858 மே 19 - 1922 மார்ச் 21) மேலும் **சிவி** எனவும் அழைக்கப்படும் இவர் இந்தியாவின் முக்கிய புதின எழுத்தாளரும், நாடகாசிரியரும், மலையாள இலக்கியத்தின் முன்னோடியாகவும் ஆவார். மார்த்தாண்ட வர்மா தர்மராஜா, இராமராஜ பகதூர் போன்ற வரலாற்று நாவல்களுக்காக இவர் அறியப்பட்டார். இது கடைசியாக மலையாளத்தில் எழுதப்பட்ட மிகப் பெரிய புதினங்களில் ஒன்றாகக் கருதப்படுகிறது.
# ச. வே. இராமன் பிள்ளை

## சுயசரிதை

முந்தைய பூர்வீக மாநிலமான திருவிதாங்கூரின் தலைநகரான திருவனந்தபுரத்தில் 1858 மே 19 அன்று சமசுகிருத அறிஞரான பனவிலகத்து நீலகண்ட பிள்ளை, பார்வதி பிள்ளை ஆகியோருக்கு பிறந்தார். இவரது பெற்றோர் இருவரும் நடுத்தரக் குடும்பங்களைச் சேர்ந்தவர்கள் ஆவர். மேலும் திருவிதாங்கூர் மகாராஜாவின் அரண்மனையில் பணியாற்றியவர்கள். பிள்ளை தனது குடும்பப் பெயரான கன்னங்கரா என்பதை தனது தாய் வழியே பெற்றார். இராமு என்று அன்பாக அழைக்கப்பட்ட இவர், வாழ்க்கையின் ஆரம்பத்தில், ஒரு பாரம்பரிய சமசுகிருதக் கல்வியைக் கொண்டிருந்தார். இவரது தந்தையின் பயிற்சியின் கீழ் ஆயுர்வேதத்தில் பாடங்களும், மந்திரமும், தந்திரம் கூட இருந்தது. திருவனந்தபுரத்தில் உள்ள முதல் ஆங்கிலப் பள்ளியில் கல்வியைத் தொடர்ந்தார். பின்னர், இவர் திருவிதாங்கூரில் முதல் கல்லூரியான மகாராஜா கல்லூரியில் (இன்றைய திருவனந்தபுரம் பல்கலைக்கழகக் கல்லூரி ) பட்டம் பெற்றார். அங்கு இவர் நிறுவனத்தின் முதல்வரான இராபர்ட் ரோசு, இராபர்ட் ஆர்வி ஆகியோரின் கீழ் ஒரு சிறந்த கல்வி வாழ்க்கையைப் பெற்றதாகக் கூறப்படுகிறது. 1881 ஆம் ஆண்டில் சென்னைப் பல்கலைக்கழகத்தில் இளங்கலைப் பட்டம் பெற்றார். சென்னை மாகாணத்தில் 7 வது இடத்தைப் பெற்றார். இந்த காலகட்டத்தில், இவர் *தி கேரள பேட்ரியாட்* என்ற பெயரில் ஒரு இதழைத் தொடங்கினார்.  
பட்டப்படிப்பு முடிந்தபின், பிள்ளை சட்டம் பயின்றார். ஆனால் கல்லூரியிருந்து வெளியேறி, சென்னைக்குச் சென்று அரசு வழக்கறிஞர் தேர்வுக்குச் சென்றார். அதுவும் பாதியிலேயே கைவிடப்பட்டது. இது தர்மராஜா, ராமராஜபகதூர், சமூக நாவலான பிரேமாமிருதம், பல கேலிக்கூத்துகள் போன்ற வரலாற்று புதினங்களைத் தொடர்ந்து வந்தது. நவீன மலையாள நாடகத்தின் தோற்றத்தை இவரது படைப்புகளில் காணலாம். சந்திரமுகிவிலாசம் என்ற நாடகம் 1884 ஆம் ஆண்டில் மலையாளத்தில் எழுதப்பட்ட முதல் நாடகம் என்ற பெருமையைப் பெற்றது. 1887 ஆம் ஆண்டில் திருவனந்தபுரத்தில் உள்ள மகாராஜா கல்லூரியில் நான்கு நாட்கள் தொடர்ச்சியாக அரங்கேற்றப்பட்டது.
# ச. வே. இராமன் பிள்ளை

## மரியாதை

இந்திய அஞ்சல் துறை 2010 மே 19 அன்று இவரின் நினைவு அஞ்சல்தலை வெளியிட்டது. திருவனந்தபுரத்தின் வழுதக்காட்டில் ஒரு சாலைக்கு சி.வி.ராமன் பிள்ளை சாலை என்று பெயரிடப்பட்டுள்ளது. திருவனந்தபுரத்தில் உள்ள அவரது சொந்த கிராமமான அரையூரை உள்ளடக்கிய செங்கால் பஞ்சாயத்திற்கு , 1970 இல் சி.வி.ஆர் புரம் என மறுபெயரிடப்பட்டது.
# ச. வே. இராமன் பிள்ளை

## ராமன் பிள்ளை பற்றிய எழுத்துக்கள்

-
-
-
-
-
- அய்யப்ப பணிக்கர், *History of Malayalam Literature* (*C. V. Raman Pillai* - Chapter 34)
- N. Balakrishnan Nair, *Saakshaal C. V.*
# பி. கே. பரமேசுவரன் நாயர்

**பி.கே. பரமேஸ்வரன் நாயர்** *(P. K. Parameswaran Nair)* (1903-1988) இவர் ஓர் சுயசரிதையாளரும், விமர்சகரும், கட்டுரையாளரும், இலக்கிய வரலாற்றாசிரியரும் ஆவார். இவர் மலையாள இலக்கிய வரலாற்றை எழுதினார். மகாத்மா காந்தியின் சுயசரிதை எழுதுவதிலும் இவர் பெயர் பெற்றவராவார்.
# பி. கே. பரமேசுவரன் நாயர்

## படைப்புகள்

இவர் ஒரு சுயசரிதையாளராகவும், விமர்சகராகவும், கட்டுரையாளராகவும், இலக்கிய வரலாற்றாசிரியராகவும் தன்னை நிலைநிறுத்திக் கொண்டார். ச. வே. இராமன் பிள்ளையை, 'சாகித்யபஞ்சனன்' பற்றிய வாழ்க்கை வரலாறுகளை இவர் எழுதியுள்ளார். அவை மலையாளத்தின் இலக்கிய தலைசிறந்த படைப்புகளாக விளங்குகின்றன. மேலும் மகாத்மா காந்தியை பற்றிய இவர் நூலும் உன்னதமானது. இவர் வால்டேர், நெப்போலியன், போன்ற சிறந்த ஆளுமைகளை பற்றி எழுதியுள்ளார். சாகித்திய அகாதமி வெளியிட்டுள்ள இவரது 'மலையாள இலக்கிய வரலாறு' ஆங்கிலம் தவிர கிட்டத்தட்ட அனைத்து முக்கிய இந்திய மொழிகளிலும் மொழிபெயர்க்கப்பட்டுள்ளது. சுமார் பன்னிரெண்டுக்கும் மேற்பட்ட தொகுதிகளில் சேகரிக்கப்பட்ட பல கட்டுரைகளும் விமர்சன ஆய்வுகளும் இவரிடம் உள்ளன. சொற்களிலும் செயல்களிலும் ஒரு காந்தியவாதியான இவர், காந்திய கொள்கைகளை மக்களிடையே பரப்புவதற்காக மகத்தான சேவையைச் செய்தார். மேலும், 'கேரள காந்தி சமாரக நிதி' யுடன் அதன் பல நடவடிக்கைகளில் குறிப்பாக 'காந்திஜியின் தேர்ந்தெடுக்கப்பட்ட எழுத்துக்கள்' என்ற ஏழு தொகுதிகளின் வெளியீட்டில் நெருக்கமாக தொடர்புடையவராக இருந்துள்ளார்.
# பி. கே. பரமேசுவரன் நாயர்

## நினைவு

இவரது நினைவாக 1991 ல் பரமேசுவரன் நாயர் சமாரகா அறக்கட்டளை என்ற அறக்கட்டளை ஒன்று உருவாக்கப்பட்டது. அறக்கட்டளை அதன் கடந்த இருபத்தி எட்டு ஆண்டுகளின் தொடக்கத்தில் மலையாள இலக்கியத்தில் சிறந்த வாழ்க்கை வரலாற்றாசிரியருக்கு பரமேசுவரன் நாயர் சமாரக விருதையும், ஒவ்வொரு ஆண்டும் நவம்பர் 25 ஆம் தேதி மலையாள இலக்கியத்தில் சிறந்த விமர்சனத்திற்கு பேராசிரியர் குப்தன் நாயர் சமாரக விருதையும் வழங்கி வருகிறது.
# வி. என். பரமேசுவரன் பிள்ளை

**வி. என். பரமேசுவரன் பிள்ளை** *(V.N. Parameswaran Pillai)* இவர் திருவிதாங்கூர் நாயர் இராணுவத்தில் பணிபுரிந்த கடைசி இராணுவத் தளபதியாவார் . இவர் 1945 இல் தான் பணியிலிக்கும் போது திருவிதாங்கூர் இராச்சியத்திற்குள் இந்தியத் தரைப்படை உள்வாங்குவதை மேற்பார்வையிட்டார். ஒருங்கிணைந்த திருவிதாங்கூர்-கொச்சி படைகள் கலைக்கப்பட்டபோது, 1949 இல் இவர் ஓய்வு பெற அனுமதிக்கப்பட்டார். அலங்காரத்தையும் சம்பிரதாயங்களையும் பராமரிப்பதில் கவனமாக இருந்த ஒரு வளமான சிப்பாய் என்று இவர் சிறப்பாக நினைவுகூரப்படுகிறார்.  
பிள்ளை நெய்யாற்றிங்கரையின் அரயூரில் பிறந்த, இவர் முறையான ஆங்கிலக் கல்வியைப் பெறவில்லை. எனவே முதலில் திருவிதாங்கூர் நாயர் படைப்பிரிவில் சிப்பாயாக சேர்ந்தார். ஆனால் இவரது கடின உழைப்பின் மூலம், இவர் ஒரு சிறப்பானக் கல்வி பின்னணியை அடைந்தார். அதே நேரத்தில், இராணுவத்தின் தரங்களில் உயர்ந்தார். இறுதியாக இராணுவத் தளபதியானார். இவரது துணை அதிகாரிகள் இவரை 'இராணுவத் தளபதி குட்டன் பிள்ளை' என்று அன்போடு அழைத்தனர். பிரிட்டிசு சாம்ராஜ்யத்தின் ராணியிடமிருந்து கௌரவத்தைப் பெற்ற திருவிதாங்கூர் நாயர் படைப்பிரிவின் ஒரே அதிகாரியாக இவர் இருந்து வருகிறார்.
# கே. எஸ். முத்துசாமி

**கே. எஸ். முத்துசாமி ஆச்சாரி** என்பவர் ஒரு இந்திய விடுதலைப் போராட்ட வீரர் ஆவார். இவர் தற்போதைய தூத்துக்குடி மாவட்டத்தில், கயத்தார் எனும் ஊரில் கே. சங்கரநாராயண ஆசாரி – பூரணத்தம்மாள் தம்பதியருக்கு மகனாக 14-10-1905 ஆம் ஆண்டு பிறந்தார்.
# கே. எஸ். முத்துசாமி

## பள்ளி பருவம்

சத்திரிய நாடார் வித்யாசாலையில் காமராசரும் முத்துசாமி ஆசாரியும் உடன்பயின்ற நெருக்கமான நண்பர்கள் ஆவர். முத்துசாமிக்குப் பள்ளி படிப்பில் இருந்த ஆர்வத்தைக் காட்டிலும் உலக நடப்பில் ஆர்வம் மிகுந்திருந்தது.
# கே. எஸ். முத்துசாமி

## ஆரம்பகால அரசியல் அறிவும் ஆர்வமும்

1919 ஆம் ஆண்டு நிகழ்ந்த ஜாலியன் வாலாபாக் படுகொலை, மகாத்மா காந்தியின் அறவழிப் போராட்டம் ஆகியவற்றில் மிகுந்த ஈடுபாடு ஏற்பட்டு 1920 ஆம் ஆண்டில் நடைபெற்ற ஒத்துழையாமைப் போராட்டத்தில் இறங்கும்போது இவருக்கு வயது 15 ஆகியிருந்தது.
# கே. எஸ். முத்துசாமி

## விடுதலை தாக்கமும் ஈடுபாடும்

நாகபுரி கொடிப் போராட்டம், ஆயுதப்போராட்டம் முதலியவற்றில் கலந்துகொள்ள முத்துசாமி மற்றும் காமராசர் குழுவினருக்கு மிகுந்த ஆர்வம் இருந்தாலும் மதுரை மாவட்டக் காங்கிரஸ் தலைவர்கள் வயது காரணமாகப் பொறுத்திருக்கச் சொன்னதால் பொறுமை காத்தனர்.
# கே. எஸ். முத்துசாமி

## கள்ளுக்கடை மறியல்

1923ஆம் ஆண்டில் மதுரைநகரில் கள்ளுக் கடை மறியல் போராட்டம் தொடங்கிய போது 18 வயதாகிய முத்துசாமியும், காமராசரும் மதுரை சென்று மறியல் போராட்டத்தில் ஈடுபட்டனர். போலீசார் அடித்து விரட்டுவதும் இன்னொரு இடத்திற்கு சென்று போராட்டம் செய்வதுமாக ஈடுபட்டனர்.
# கே. எஸ். முத்துசாமி

## காங்கிரசில் ஈடுபாடு மற்றும் முழக்கம்

விருதுநகரில் காங்கிரஸ் கூட்டம் நடத்த ஏற்பாடு செய்திருந்தனர். நீதிக்கட்சி பிரமுகர்கள் கூட்டத்தைக் கலைக்க ஏற்பாடு செய்திருந்தனர். இதை உணர்ந்த முத்துசாமி, இதைச் சவாலாக எடுத்துக்கொண்டு, கூட்டத்தை நடத்திக் காட்டினார்.
# கே. எஸ். முத்துசாமி

## திருமணமும், சிறைவாழ்வும்

1930 ம்ஆண்டு ஜுன் மாதம் 4 ஆம் தேதி கயத்தாரில் கே. எஸ். முத்துசாமி திருமணம் செய்த கையோடு விருதுநகர் சென்று 1930 ஜுன் 09 இல் நடைபெற்ற உப்புச் சத்தியாகிரகப் போராட்டத்தில் தண்டியில் காந்தி கைது செய்யப்பட்ட செய்தி அறிந்தவுடன் அன்று மாலையே மாபெரும் கூட்டத்தை நடத்தி உப்புசத்தியாகிரகப் போராட்டத்தை ஆதரித்து பேசியதால் கைது செய்யப்பட்டு ஓராண்டு சிறை தண்டனையை திருச்சி, வேலூர் மற்றும் பெல்லாரி சிறைகளில் கழித்தார். அப்பொழுது இராமநாதபுரம் இந்திய தேசிய காங்கிரசு கமிட்டியின் செயலாளராக கே. எஸ். முத்துசாமி ஆச்சாரி செயல்பட்டார். காமராசர் மாவட்டக் கமிட்டியின் உறுப்பினராக இருந்தார்.
# கே. எஸ். முத்துசாமி

## அன்னிய துணி மறுப்பு போரட்டம்

1932 இல் அன்னியத்துணி மறுப்பு போராட்டம் தொடங்கிய போது அதில் பங்கு கொண்டு பொதுகூட்டத்தில் பேசியதால் ஓராண்டு சிறை விதித்தது ஆங்கிலேய ஆட்சி.
# கே. எஸ். முத்துசாமி

## வெடிகுண்டு சதி வழக்கு

1933 ஆம் விருதுநகர் தபால் நிலையத்தை வெடிகுண்டு வீசித் தகர்த்த வழக்கில் முதல் குற்றவாளியாக கே. எஸ். முத்துசாமியும், இரண்டாம் குற்றவாளியாக காமராசரும் சேர்க்கப்பட்டிருந்தனர். இந்த வழக்கை விசாரித்த முதல் வகுப்பு நீதிபதி ஜே. பி. எல் மன்றோ முத்துசாமியும் காமராசரும் ஓரு வெடிகுண்டுச் சதியை இவ்வளவு பலவீனமாகத் திட்டமிட்டிருப்பார்கள் என நம்பமுடியவில்லை என்று கூறி விடுதலை செய்து, வழக்கைத் தள்ளுபடி செய்தார்.
# கே. எஸ். முத்துசாமி

## காங்கிரசு மாநாடும் காமராசர் வெற்றியும்

1937 ஆம் ஆண்டில் சட்டசபைத்தேர்தல் நடந்தது. விருதுநகர் தொகுதியல் நீதிக்கட்சி சார்பில் வி. வி. ராமசாமி நாடார் போட்டியிட்டார். இந்திய தேசிய காங்கிரசு தரப்பில் பார்லிமெண்டரி போர்டு தலைவர் சத்தியமூர்த்தியும், முத்துரங்க முதலியாரும் வேறு வேட்பாளர்களை தேர்வு செய்திருந்தனர். அப்போழுது பெய்ஸ்பூர் காங்கிரஸ் மாநாட்டிற்குச் சென்ற கே. எஸ். முத்துசாமி பார்லிமெண்டரி குழுத்தலைவரான சர்தார் பட்டேலிடம் வாதாடி விருதுநகர் தொகுதிக்குக் காமராசரை வேட்பாளர் என்று அறிவிப்பு செய்தார். தொகுதி முழுவதும் தேர்தல் பிரச்சாரம் செய்து நண்பரான காமராசரை வெற்றிப்பெற செய்தார்.
# கே. எஸ். முத்துசாமி

## காங்கிரசில் முக்கிய பொறுப்பு

அதே ஆண்டில் வத்தலகுண்டில் நடந்த மாநாட்டில் மாநில செயலாளராக கே. எஸ். முத்துசாமி ஆச்சாரி பொறுப்பெற்றார். பின்னர் எற்பட்ட பூசலில் சத்தியமூர்த்தியை கே. எஸ். முத்துசாமியும், காமராசரும் ஆதரித்து ராஜாஜியை எதிர்த்தனர். பிறகு சத்தியமூர்த்தியே தமிழக காங்கிரசு தலைவரானார்.
# கே. எஸ். முத்துசாமி

## விருதுநகர் இரட்டையர்கள்

விருதுநகரின் அரசியல் இரட்டையர்கள் என்று அழைக்கப்பட்ட முத்துசாமியும், காமராசரும் மாநில செயலாளர்களானார்கள். 1940-இல் காமராசை, ராஜாஜி குழுவின் சி. பி. சுப்பையாவுக்கு எதிராகப் போட்டியிடச்செய்து தமிழ்நாடு காங்கிரசு தலைவராக்கியதில் கே. எஸ். முத்துசாமி, முத்துராமலிங்கதேவர், க. முத்துசாமி வல்லத்தரசு, சிதம்பரபாரதி, சத்தியமூர்த்தி ஆகியோரின் பங்கு மகத்தானகும்.
# கே. எஸ். முத்துசாமி

## அரசியல் குரு

இந்தியா சுகந்திரம் அடைந்து 25 ஆண்டுகள் நிறைவடைந்ததன் நினைவாக அப்போதைய பாரதபிரதமர் இந்திரா காந்தி அவர்கள் சுமார் 30 ஆண்டுகள் தமிழக அரசியலை தன் கட்டுபாட்டில் கீழ் வைத்துகொண்டு பல மந்திரி சபைகளை ஆக்கவும் அழிக்கவும் செய்தார். நேருவின் மரணத்திற்கு பிறகு இந்தியாவின் பிரதமர் பதவிக்கு எழுந்த போட்டியை மூன்று முறை சமாளித்த இந்திய அரசியல் வழிகாட்டியான காமராசருக்கே ஆரம்ப கால அரசியல் வழிகாட்டியாக இருந்தவர்.
# கே. எஸ். முத்துசாமி

## தாமிரப்பட்டயம்

இந்தியாவின் சார்பில் அப்போதைய பாரதபிரதமர் இந்திரா காந்தி கே. எஸ். முத்துசாமிக்கு 15-08-1972 அன்று தாமிரப்பட்டயம் வழங்கிச் சிறப்பித்தார்கள்.
# கே. எஸ். முத்துசாமி

## இறுதி வாழ்வு

கே. எஸ். முத்துசாமி ஆசாரி 16-12-1972 இல் மறைந்தார்.
# கப்பழம் ராமன் பிள்ளை

**கப்பழம் ராமன் பிள்ளை** *(Kappazhom Raman Pillai)* இவர் திருவிதாங்கூர் அரசாங்கத்தின் திவான் பேசுகராக பணியாற்றிய ஒரு நாயர் சமூகத்தைச் சேர்ந்தவராவார். மேலும் இவரது நேர்மை, மனசாட்சி, செயல்திறன், மகாராஜாவுக்கு உறுதியான விசுவாசம் ஆகியவற்றால் அறியப்பட்டார். திவான் பேசுகார் என்ற முறையில், ஆட்சி, நீதித்துறை, காவல்துறை கண்காணிப்பு ஆகியவற்றின் அதிகாரங்களை இவர் தன்னிடம் வைத்திருந்தார்.
# கப்பழம் ராமன் பிள்ளை

## தனிப்பட்ட வாழ்க்கை

1868 இல் பிறந்த இவர் ஆலப்புழாவின் புலமண்தோப்பிலிருந்து திருவனந்தபுரத்திற்கு குடிபெயர்ந்தார். இவர் கோவிலில் இலட்சுமி அம்மா.கூப்பக்கார போற்றியின் மகள் கௌரி அம்மாவை மணந்தார். இவர்களுக்கு இலட்சுமி அம்மா, நாராயணி அம்மா, மாதவி அம்மா, கார்த்தியாயிணி அம்மா, ஜானகி அம்மா என்ற ஐந்து மகள்கள் இருந்தனர். இவரது மருமகன்கள் - பி.சிவசங்கர பிள்ளை என்பவர் முன்னாள் உயர் நீதிமன்ற நீதிபதியாகவும், நீலகண்டபிள்ளை முன்னாள் நிதி செயலாளரும் கணக்கு அதிகாரியுமாகவும், கேசவ பிள்ளை முன்னாள் உதவி பேசுகராகவும், நாராயண பிள்ளை பொறியாளராகவும் மற்றும் கட்டிடக் கலைஞராகவும் திருவிதாங்கூர் வரலாற்றிலும் தங்கள் அடையாளத்தை பதித்துள்ளனர்.  
இவற் 1924 செப்டம்பர் 10 ஆம் தேதி தனது ஐம்பத்தாறு வயதில் திருவனந்தபுரத்தின் தம்பனூரில் உள்ள புலிக்கல் வீடு என்ற இடத்தில் இறந்தார்.  
மறைந்த கர்னல் நீலகண்டன் ஜெயச்சந்திரன் நாயர் (அசோகச் சக்கர விருது, கீர்த்தி சக்கரம் விருது பெற்றவர்), காவல் துறை துணைத் தலைவர் ஆர். சிரீலேகா, கேரளாவின் தற்போதைய மாநில முதன்மைக் கணக்காளர் மகலட்சுமி மேனன், கேரள மாநில மின்சார வாரியத்தின் தலைவர் எம்.சிவசங்கர் ஆகியோர் இவரது புகழ்பெற்ற சந்ததியினர் ஆவர்.
# கப்பழம் ராமன் பிள்ளை

## ஆர்வங்கள்

இவர் ஒரு ஆர்வமுள்ள வாசகராகவும், கலைகளின் இணைப்பாளராகவும் இருந்தார். பிரபல மலையாள புதின ஆசிரியர் ச. வே. இராமன் பிள்ளையின் நெருங்கிய நண்பராக இருந்தார். திருவனந்தபுரம் மகாராஜா கல்லூரியில் ச. வே. இராமன் பிள்ளையின் சந்திரமுகி விலாசம் அரங்கேற்றப்பட்டபோது இவர் அதில் ஒரு கணியன் வேடத்தில் நடித்தார். 'அங்கதன்' என்ற புனைப்பெயரைப் பயன்படுத்தி மலையாள மனோரமாவில் ஏழு கட்டுரைகளை வெளியிட்டார்.
# கப்பழம் ராமன் பிள்ளை

## தொழில்

இவர் ஆசிரியராக தனது வாழ்க்கையைத் தொடங்கினார். பின்னர் இவர் பதிவு இயக்குநர், திவான் பேசுகார் போன்ற முக்கியமான பதவிகளுக்கு உயர்த்தப்பட்டார். அரண்மனை மேலாளரும், மூலம் திருநாள் ராம வர்மாவின் வலது கை எனப்படுபவருமான சங்கரன் தம்பியுடன் நல்ல உறவைப் பேணியதாக சுதேசாபிமானி ராமகிருட்டிண பிள்ளை இவரை விமர்சித்தார்.
# கப்பழம் ராமன் பிள்ளை

## நினைவு

2012 நவம்பர் 25 அன்று இளவரசி அசுவதி திருநாள் கௌரி லட்சுமி பாய் கப்பழம் ராமன் பிள்ளையின் 144ஆவது பிறந்த நாளைக் கொண்டாடும் விழாவை ஆரம்பித்து வைத்தார்.
# நீலகண்டன் ஜெயச்சந்திரன் நாயர்

கர்னல் **நீலகண்டன் ஜெயச்சந்திரன் நாயர்** (*Neelakantan Jayachandran Nair*) "என்.ஜே" என்று பிரபலமாக அறியப்படும் இவர் இந்தியத் தரைப்படையில் பணியாற்றிய மிகவும் அலங்கரிக்கப்பட்ட அதிகாரியாக இருந்தார். 1993 திசம்பர் 20 அன்று, பதுங்கியிருந்த நாகா கிளர்ச்சியாளர்களை அடக்க நாயர் தலைமையில் ஒரு படைப்பிரிவுக்கு தனிப்பட்ட முறையில் தாக்குதலை வழிநடத்தியதுடன், தனது வீரர்களைக் காத்து தனது உயிரையும் தியாகம் செய்தார். இந்த வீரம் காரணமாக, இவருக்கு அசோகச் சக்கர விருது வழங்கப்பட்டது.  
தொழில்நுட்ப ரீதியாக நாயர் இந்திய இராணுவத்தின் மிகவும் அலங்கரிக்கப்பட்ட அதிகாரியாக இருந்தார். அசோக சக்கர விருது மற்றும் கீர்த்தி சக்கரம் ஆகிய இரண்டையும் பெற்ற ஒரே இராணுவப் பணியாளாராக இருந்தார்.
# நீலகண்டன் ஜெயச்சந்திரன் நாயர்

## ஆரம்பகால வாழ்க்கையும் கல்வியும்

ஆர். நீலகண்டன் நாயர், பி.சரசுவதி அம்மா ஆகியோருக்கு 1951 பிப்ரவரி 17 அன்று கேரளாவின் எர்ணாகுளத்தில் பிறந்தார். நாயர் கேரளாவின் கழக்கூட்டம் சைனிக் பள்ளியின் முன்னாள் மாணவர். பின்னர் 38 வது பிரிவின் ஒரு பகுதியாக புனே தேசிய பாதுகாப்பு அகாதமியில் சேர்ந்தார். இவர் 'ஐ' படையில் உறுப்பினராக இருந்தார். வெலிங்டனில் உள்ள பாதுகாப்பு சேவைகள் பணியாளர் கல்லூரியில் பயின்றார்.
# நீலகண்டன் ஜெயச்சந்திரன் நாயர்

## இராணுவ வாழ்க்கை

நாயர் 1971 சூன் 18 இல் 16 மராத்தா இலகு காலாட்படையில் நியமிக்கப்பட்டார். இந்திய இராணுவத்தில் இவரது வாழ்க்கை இரண்டு தசாப்தங்களுக்கும் மேலாக நீடித்தது. இப்பணியின் போது இவர் பல்வேறு அலுவல், பணியாளர் நியமனங்களை வகித்தார். இவர் பூட்டானில் உள்ள இந்திய இராணுவப் பயிற்சிக்குழுவில் பணியாற்றினார். புனேவில் உள்ள இராணுவப் புலனாய்வுப் பள்ளியிலும் பயிற்றுநராக பணியாற்றினார்.  
1983 ஆம் ஆண்டில், மிசோரமில், கிளர்ச்சியாளர்களை எதிர்த்து தாக்குதல் போரில் ஈடுபட்டார். அதற்காக இவருக்கு கீர்த்தி சக்கரம் விருது வழங்கப்பட்டது. 1993 ஆம் ஆண்டில், இவரது பிரிவு, 16 வது படைப்பிரிவு மராத்தா இலகு காலாட்படை நாகாலாந்தில் நிறுத்தப்பட்டது.  
1993 திசம்பரில், இவர் நாகாலாந்தில் ஒரு முன்கூட்டியே படைப்பிரிவை வழிநடத்திச் சென்றார். அங்கே சுமார் நூறு கிளர்ச்சியாளர்களால் பதுங்கியிருந்தனர். தானியங்கி ஆயுதங்களிலிருந்து ஏற்பட்ட தீ விபத்தில் ஒரு இளைய அதிகாரியும், 13 வீரர்களும் சம்பவ இடத்திலேயே கொல்லப்பட்டனர். பலத்த காயமடைந்த நாயர் தனது தைரியத்தை இழக்கவில்லை. இவரது கடுமையான காயம் குறித்து கவலைப்படாத இவர், தனது வீரர்களை ஒழுங்கமைத்து, கிளர்ச்சியாளர்களின் அணிகளை உடைத்தார். இவரது தைரியத்துக்காகவும் துணிச்சலுக்காகவும் இவருக்கு 1994 ல் மரணத்திற்குப் பின் அசோகச் சக்கரம் விருது வழங்கப்பட்டது.
# நீலகண்டன் ஜெயச்சந்திரன் நாயர்

## முக்கிய விருதுங்கள்

- அசோகச் சக்கர விருது
- கீர்த்தி சக்கரம்
# திரிசூலி

**திரிசூலி** (**Tirsuli**) வட இந்தியாவின் உத்தராகண்ட் மாநிலத்தின் குமாவுன் கோட்டத்தில் உள்ள பிதௌரகட் மாவட்டத்தில் அமைந்த இமயமலையில் உள்ள கொடுமுடிகளில் ஒன்றாகும். இது 7,074 மீட்டர் (23,209 அடி) உயரம் கொண்டது. திரிசூலி மேற்கு, ஹர்தியோல், துனாகிரி, சாங்கபாங் மற்றும் கலாங்கா போன்ற பஞ்சசூலி மலைத்தொடர்களில் ஒன்றாகும். திரிசூலி மலைத்தொடரில் உள்ள ஜோகர் சமவெளியில் கோரி கங்கா நதி பாய்கிறது.  
திரிசூலி கொடுமுடியில் 1966 முதன்முதலாக ஏறியோர் என். மாலிக், & எஸ். சக்ரவர்த்தி ஆவர். அவர்களுக்கு உதவியவர்கள் தாஷி & தோர்ஜி செர்ப்பாக்கள் ஆவர்.
# சுருள் ஏடுகள்

காகிதத்தில் எழுதப்பட்ட எகிப்திய மன்னர்கள பட்டியலின் சுருளேடு]]  
சட்ட நூல்களின் சுருளேடுகள்]]
**சுருள் ஏடுகள்** (**scroll**) பாபிரஸ் போன்ற தடித்த காகிதம், ஆட்டுத்தோல், இளங்கன்றின் மெல்லிய தோல் மற்றும் மெல்லியச் செப்புத் தகடுகளில் எழுதுவதற்கு பயன்படுத்துவதாகும். இவைகளில் எழுதப்படும் கையெமுத்துப் பிரதிகள் சுருட்டி வைத்து பயன்படுத்துவதால் இதனை சுருள் ஏடுகள் என்று அழைக்கப்படுகிறது.  
புது எகிப்திய இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சிக் காலத்தின் போது (கிமு 1279 – கிமு 1213), பாபிரஸ் எனும் தடித்த காகிதத்தில், பண்டைய எகிப்திய மன்னர்களின் பெயர்களுடன், வரலாற்றுக் குறிப்புகளை எழுதி வைத்தனர். இதனை துரின் மன்னர்கள் பட்டியல் என்பர்.  
கிமு மூன்றாம் நூற்றாண்டின் நடுப் பகுதி முதல், கிபி 70 ஆண்டு வரை எஸ்சேனியர்கள் எனும் யூதக் குழுவினர் விவிலியம் மற்றும் விவிலியம் தொடர்பற்ற குறிப்புகளை பாபிரஸ் மற்றும் ஆட்டுத்தோல் மற்றும் செப்புத் தகடுகளில் அரமேயம் மற்றும் கிரேக்க மொழியில் எழுதி வைத்த சுருள் ஏடுகளை சாக்கடலின் வடமேற்கே உள்ள **கும்ரான்** குகைகளில் கிபி 1947-இல் கண்டுபிடித்தனர்.
# சுருள் ஏடுகள்

## பண்டைய எழுது பொருட்கள்

- பாபிரஸ் எனும் தடித்த காகிதம்
- ஓலைச் சுவடி
- களிமண் பலகை
- மெழுகுப் பலகை
# சுருள் ஏடுகள்

## இதனையும் காண்க

- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- பலெர்மோ கல்
# செங்குந்த கோட்டம் சிவசுப்பிரமணிய சுவாமி கோவில்

**செங்குந்த கோட்டம் சிவசுப்பிரமணிய சுவாமி கோவில்** தமிழ்நாட்டில் சென்னை மாவட்டம், திருவல்லிக்கேணி ஜாம் பஜார் வட்டத்தில் செங்குந்த கோட்டம் என்னும் பகுதியில் அமைந்துள்ள முருகன் கோயிலாகும்.
# செங்குந்த கோட்டம் சிவசுப்பிரமணிய சுவாமி கோவில்

## வரலாறு

இக்கோயில் பதினாறாம் நூற்றாண்டைச் சேர்ந்தது. இக்கோவில் செங்குந்தர் கைக்கோளர் மரபினர்களால் கட்டப்பட்டது.
# செங்குந்த கோட்டம் சிவசுப்பிரமணிய சுவாமி கோவில்

## கோயில் அமைப்பு

இக்கோயிலில் முருகன் சன்னதியும், விநாயகர் உபசன்னதியும் உள்ளன. மேலும் செங்குந்த நவவீரர்கள் சிலையும் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# செங்குந்த கோட்டம் சிவசுப்பிரமணிய சுவாமி கோவில்

## பூசைகள்

இக்கோயிலில் ஒருகாலப் பூசை நடக்கின்றது. தை மாதம் முக்கிய திருவிழா நடைபெறுகிறது.
# இராஜேந்தர் சச்சார்

**இராஜேந்தர் சச்சார்** (*Rajinder Sachar*, 22 திசம்பர் 1923 - 20 ஏப்ரல் 2018) என்பவர் இந்திய வழக்கறிஞரும், தில்லி உயர் நீதிமன்றத்தின் முன்னாள் தலைமை நீதிபதியும் ஆவார். இவர் மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகளின் துணை ஆணையத்தில் உறுப்பினராக இருந்தவர். மேலும் மக்கள் சிவில் உரிமைச் கழகத்தின் ஆலோசகராகவும் பணியாற்றினார்.  
இவர் இந்தியாவில் வாழும் முஸ்லிம்களின் சமூக, பொருளாதார மற்றும் கல்வி நிலை குறித்த அறிய இந்திய அரசால் அமைக்கப்பட்ட சச்சார் குழுவுக்கு தலைமை தாங்கி அறிக்கையை சமர்ப்பித்தார். அண்ணா அசாரே மற்றும் அவரது ஆதரவாளர்களை தடுத்து வைத்திருப்பதை எதிர்த்ததாற்காக 2011 ஆகத்து 16, அன்று புதுதில்லியில் சச்சார் கைது செய்யப்பட்டார்.
# இராஜேந்தர் சச்சார்

## ஆரம்ப ஆண்டுகளில்

இராஜேந்தர் சச்சார் 22 திசம்பர் 1923 இல் பிறந்தார். இவரது தந்தை பீம் சென் சச்சார் . இவரது தாத்தா லாகூரில் நன்கு அறியப்பட்ட ஒரு குற்றவியல் வழக்கறிஞராக இருந்தார். இவர் லாகூரில் உள்ள டி. ஏ. வி உயர்நிலைப் பள்ளியில் பயின்றார், பின்னர் லாகூர் அரசு கல்லூரி மற்றும் லாகூரின் சட்டக் கல்லூரியில் பயின்றார்.  
22 ஏப்ரல் 1952 அன்று சச்சார் சிம்லாவில் வழக்கறிஞராக பணியாற்றத் துவக்கினார். 8 திசம்பர், 1960 அன்று இவர் இந்திய உச்சநீதிமன்ற வழக்கறிஞரானார், குடிமையியல், குற்றவில் மற்றும் வருவாய் பிரச்சினைகள் தொடர்பான பல்வேறு வழக்குகளில் ஈடுபட்டார். 1963 ஆம் ஆண்டில் காங்கிரஸ் கட்சியை விட்டு வெளியேறிய சட்டமன்ற உறுப்பினர்கள் "பிரஜாதந்திர கட்சி"யை அமைத்தனர். இவர்கள் இந்திய பஞ்சாப் மாநில முதல்வர் பிரதாப் சிங் கைரோனுக்கு எதிராக ஊழல் மற்றும் மோசமான நிர்வாகம் குறித்த குற்றச்சாட்டு குறிப்புகளை தயாரிக்க இவர்களின் குழுவுக்கு சச்சார் உதவினார். இந்தக் குற்றச்சாட்டுகளை ஆராய நீதிபதி சுதி ரஞ்சன் தாஸ் நியமிக்கப்பட்டார், 1964 சூனில் கைரோன் உள்ளிட்ட எட்டு குற்றவாளி என கண்டறியபட்டது.
# இராஜேந்தர் சச்சார்

## நீதியரசர்

1970 பிப்ரவரி 12 அன்று சச்சார் டெல்லி உயர்நீதிமன்றத்தின் கூடுதல் நீதிபதியாக இரண்டு ஆண்டு காலத்திற்கு நியமிக்கப்பட்டார், மேலும் 12. பிப்ரவரி, 1972 அன்று மேலும் இரண்டு ஆண்டுகளுக்கு மீண்டும் நியமிக்கப்பட்டார். 5, சூலை , 1972 அன்று இவர் உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் சிக்கிம் உயர்நீதிமன்றத்தின் தலைமை நீதிபதியாக 1975 மே 16 முதல் 1976 மே 10 வரையிலும், பின்னர் ராஜஸ்தான் உயர்நீதிமன்ற நீதிபதியாக நியமிக்கப்பட்டார். நெருக்கடி நிலை காலத்தில் (ஜூன் 1975 - மார்ச் 1977) தேர்தல்கள் மற்றும் குடிமை உரிமைகள் இடைநிறுத்தப்பட்டபோது இவரது ஒப்புதல் இல்லாமல் சிக்கிமிலிருந்து ராஜஸ்தானுக்கு பணி மாற்றப்பட்டார். அவசரகாலத்தின்போது அதற்கு அனுசரணையாக இருக்க மறுத்த நீதிபதிகளில் சச்சாரும் ஒருவராக இருந்தார். இதனால் இவருக்கு அளித்த ஒரு வகையான தண்டனையாக இந்த மணிமாறுதல் இருந்தது. ஜனநாயகம் மறுசீரடைந்த பின்னர், 9, சூலை, 1977 அன்று இவர் தில்லி உயர் நீதிமன்றத்திற்கு மாற்றப்பட்டார்.  
சச்சார் தில்லி உயர்நீதிமன்றத்தின் தலைமை நீதிபதியாக 1985 ஆகஸ்ட் 6 முதல் 1985 டிசம்பர் 22 வரை ஓய்வு பெறும் வரை இருந்தார்.
# சுதேசாபிமானி இராமகிருட்டிண பிள்ளை

**கே. இராமகிருட்டிண பிள்ளை** *(K. Ramakrishna Pillai )* (1878-1916) இவர் ஓர் தேசியவாத எழுத்தாளரும், பத்திரிகையாளரும், ஆசிரியரும், அரசியல் ஆர்வலரும் ஆவார் . இவர் சுதேசாபிமானி (தேசபக்தர்) என்ற செய்தித்தாளை வெளியிடுள்ளார். இது ஆங்கிலேயர்களின் ஆட்சிக்கு எதிரான ஒரு சக்திவாய்ந்த ஆயுதமாகவும், திருவிதாங்கூர் ( கேரளா ) முந்தைய சுதேச அரசாகவும், சமூக மாற்றத்திற்கான ஒரு கருவியாகவும் மாறியது. திருவிதாங்கூர் திவான், பெ. ராஜகோபாலாச்சாரி, மகாராஜா ஆகியோரைப் பற்றிய இவரது விமர்சனம் இறுதியில் செய்தித்தாளை பறிமுதல் செய்ய வழிவகுத்தது. இராமகிருட்டிண பிள்ளை 1910 இல் திருவிதாங்கூரில் கைது செய்யப்பட்டு நாடு கடத்தப்பட்டார். மலையாளத்தில் இவரது மிகவும் குறிப்பிடத்தக்க படைப்புகளில் விருந்த பத்ர பிரவர்த்தனம் (1912) , காரல் மார்க்சு (1912) ஆகியவை உள்ளன. கார்ல் மார்க்சு என்ற நூல் எந்த இந்திய மொழியிலும் வெளிவராத முதல் சுயசரிதையானது. ஆனால் கொல்கத்தாவிலிருந்து 1912 மார்ச் இதழில் வெளியிடப்பட்ட மாடர்ன் ரிவுயூ என்ற இதழில் லாலா அர்தயால் எழுதிய கார்ல் மார்க்ஸ்: எ மாடர்ன் ரிஷி என்ற கட்டுரையிலிருந்து இவர் இச்சுயசரிதையை திருடியதாகக் கூறப்படுகிறது (ராமச்சந்திரன், கிரந்தலோகம், சனவரி, 2018).